13/12/2022 | Administración LocalMunicipal
Teo
Corrección de erros do anuncio publicado no BOP núm.230 do 05.12.2022, relativo ás bases específicas e a convocatoria dunha praza de educador/a familiar, persoal laboral fixo (disposicións adicionais sexta e oitava da Lei 20/2021 de 28 de decembro)

Advertido un erro no anuncio publicado no BOP número 230 do día 5 de decembro de 2022, relativo ás bases específicas e a convocatoria dunha praza de educador/a familiar, persoal laboral fixo, ao abeiro do previsto nas Disposicións adicionais sexta e oitava da Lei 20/2021 de 28 de decembro, a Resolución da Alcaldía nº 1603/2022, de 7 de decembro, procedeu á corrección de erros no relativo á redacción da letra c) da Base Segunda do Anexo VII relativo ás Bases específicas da convocatoria dunha praza de educador/a familiar, persoal laboral fixo, quedando a redacción das bases específicas segundo consta no Anexo. O que se fai público para xeral coñecemento Teo, 7 de decembro do 2022 A alcaldesa accidental María López Álvarez É obxecto das presentes bases a regulación dos aspectos específicos para a convocatoria e proceso de selección dunha (1) praza de educador/a familiar, persoal laboral fixo, mediante o procedemento de estabilización de emprego temporal das Disposicións adicionais sexta e oitava da Lei 20/2021 de 28 de decembro, de medidas urxentes para a redución da temporalidade no emprego público, dentro do marco xeral de execución da Oferta Pública de Emprego extraordinaria correspondente ao exercicio do ano 2022, aprobada por Resolución de Alcaldía nº 646/2022, de data 16 de maio, e corrixida polas Resolucións nº 697/2022, de 25 de maio e nº 1302/2022, de 13 de outubro. As características da praza estrutural son as seguintes: Poderán tomar parte no presente proceso selectivo as persoas aspirantes que reúnan os requisitos que se indican a continuación:  Nacionalidade: ter a nacionalidade española ou algunha outra que, consonte o disposto no artigo 52 da LEPG, permita o acceso ao emprego público.  Idade: ter cumpridos os dezaseis (16) anos e non exceder, de ser o caso, a idade máxima de xubilación forzosa.  Titulación: estar en posesión ou en condición de obter, antes do remate do prazo de presentación das instancias, o título de mestre ou graduado nunha titulación que habilite para o exercicio da profesión de mestre en Educación Primaria ou diplomado en Educación Social, a licenciatura en Pedagoxía, Psicoloxía ou Psicopedagoxía, ou o Grao nunha titulación da rama de Ciencias Sociais e Xurídicas ou da rama de Ciencias da Saúde equivalente a calquera das anteriores. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, de ser o caso, a homologación do título. Este requisito non será de aplicación ás persoas aspirantes que obtiveran o recoñecemento da súa cualificación profesional, no ámbito das profesións reguladas, ao abeiro das disposicións de dereito da Unión Europea.  Capacidade: posuír a capacidade funcional para o desempeño das funcións que se deriven do posto a desempeñar. As persoas con diversidade funcional (con algunha discapacidade recoñecida), haberán de acreditar a discapacidade e a capacidade para desempeñar as tarefas ou funcións das prazas ás que aspiran, mediante a oportuna certificación do órgano correspondente.  Habilitación: non ter sido despedida mediante expediente disciplinario de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. No suposto de ser nacional doutro Estado, non atoparse inhabilitada ou en situación equivalente, nin ter sido sometida a sanción disciplinaria ou equivalente que impida no Estado de procedencia, o acceso ao emprego público nos termos anteriores.  Compatibilidade: non estar incursa en causa de incompatibilidade de conformidade co previsto na Lei 53/1984, de 26 de decembro, de incompatibilidades do persoal ao servizo das Administracións Públicas.  Estar en posesión do nivel de CELGA 4 ou equivalente ou estar en condicións de obtelo antes do remate do prazo de presentación das instancias. A dita acreditación do coñecemento de lingua galega realizarase de conformidade ao previsto na normativa de aplicación, con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia, nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega. En todo caso, e con arranxo ao previsto no artigo 51.2 da LEPG, as persoas aspirantes que non acrediten o coñecemento da lingua galega requirida ou non estean en condicións de obtelo dentro do prazo de presentación das instancias, deberán realizar unha proba específica de coñecemento de lingua galega, de conformidade ao previsto na Base Terceira letra g) das Bases Xerais, e que cualificará á persoa aspirante como apta ou non apta.  Estar en posesión da certificación expedida polo Rexistro Central de Delincuentes Sexuais do Ministerio de Xustiza, no que constará que non existe información penal do/da interesado/a, cunha antigüidade non superior aos tres meses á data de presentación das instancias.  Estar en posesión do permiso de conducir da clase B Todos os requisitos esixidos deberán posuírse polas persoas aspirantes o día que finalice o prazo de presentación de instancias para o correspondente proceso selectivo. A proba eliminatoria, e obrigatoria para quen non acredite o nivel CELGA 4, consistirá en traducir un texto, facilitado polo Tribunal inmediatamente antes de celebrarse a proba, e sen axuda de dicionario, do castelán ao galego. Esta proba terá unha duración máxima de sesenta (60) minutos e cualificará ás persoas aspirantes como “apta” ou “non apta”, correspondéndolle ao Tribunal determinar o nivel de coñecementos esixido para acadar o resultado de apta. Quedarán eliminadas do proceso selectivo aquelas persoas aspirantes que non acaden dita cualificación de apta.